text: रिवर्स रेपो रेट, रेपो रेट के विपरीत होता है। रिवर्स रेपो रेट वह दर होती है जिस पर बैंकों द्वारा RBI में जमा धन पर इंटरेस्ट यानी ब्याज मिलता है। यह कुछ वैसा ही है जैसे हमें सेविंग अकाउंट में या फिक्स डिपोजिट में पैसे जमा कराने के बाद ब्याज मिलता है। रिवर्स रेपो रेट मार्केट में कैश फ्लो को कंट्रोल करने में काम आती है। मार्केट में जब भी बहुत ज्यादा कैश हो जाता है, RBI रिवर्स रेपो रेट को बढ़ा देता है। ऐसा इसलिए ताकि बैंक RBI से ज्यादा ब्याज कमाने के लिए पैसा जमा करा दें।